**VZŤAH S BOHOM –  SLOBODA, PRIKÁZANIE, HRIECH, ČNOSŤ,**

1. Prečo nemôžem robiť vždy to, čo sa mi zachce?

Lebo je tu norma od Boha, ktorá nám pomáha rozoznávať dobro od zla.

1. Aké sú hranice osobnej slobody?

Prvou hranicou slobody je uplatňovanie slobody druhých ľudí.

1. S čím sa nevyhnutne spája sloboda?

Sloboda sa nevyhnutne spája s mojou zodpovednosťou za moje myšlienky, slová a skutky.

1. Prečo dal Boh človekovi slobodu?

Boh dal človekovi slobodu, aby sa pre neho slobodne rozhodol a miloval ho.

1. Čo je pravá sloboda?

Pravá sloboda je schopnosť vyberať si dobro a odmietať zlo.

1. Kedy človek zneužíva svoju slobodu?

Keď robí zlo.

1. Čo je to hriech a aké hriechy poznáme?

Hriech je najväčšie zlo (ohrozenie seba i blížnych), urážka Boha a porušenie Božích a Cirkevných prikázaní. Poznáme ťažký (smrteľný) a ľahký (všedný) hriech.

1. Aký je ťažký hriech?

Viem, že konám zlo, chcem to zlo a je to vo vážnej veci. Zbavuje nás milosti posväcujúcej, je potrebné sa vyspovedať.

1. Stačí len veriť, aby bol človek spasený?

K spáse nepostačuje len veriť, je potrebné zachovávať prikázania, ako to povedal Pán Ježiš: „Ale ak chceš vojsť do života, zachovávaj prikázania“. (Mt 19,17)

1. Čo je Desatoro?

Sú to morálne zákony, ktoré dal Boh ľuďom cez Mojžiša a Ježiš ich potvrdil. Sú to rady milujúceho Nebeského Otca pre šťastný pozemský i večný život. Vymenuj Desať Božích prikázaní.

1. Kde je zhrnuté celé Desatoro?

V hlavnom prikázaní – Prikázaní lásky: „**Milovať budeš Pána, svojho Boha, z celého svojho srdca, z celej svojej duše, zo všetkých svojich síl a z celej svojej mysle a svojho blížneho  ako seba samého**“. (Lk 10, 27)

1. Čo nám prikazuje P. Boh v 1. B. prikázaní?

Veriť v neho, milovať ho, klaňať sa mu a slúžiť mu ako jedinému pravému Bohu.

1. Ako sa máme Bohu klaňať?

Bohu sa máme klaňať: 1. vnútorne – veríme, dúfame, milujeme

                                      2. navonok – znakmi, modlitbou, účasťou na verejných bohoslužbách, chránime sa modlárstva, povery a svätokrádeže.

1. Čo je viera?

Viera ja vzťah dôvery s Bohom. Viera je osobné vnútorné presvedčenie, o tom, že to, čo Boh hovorí cez Sväté Písmo a Cirkev je pravda.

1. Čo je nádej?

Nádej je osobné vnútorné dúfanie, že Boh splní to, čo sľúbil a odmení ma večným a šťastným životom.

1. Čo je láska?

Láska je vnútorná osobná náklonnosť k Bohu. Naša láska k Bohu spočíva v zachovávaní jeho prikázaní.

1. Čo je to modlitba?

Modlitba je rozhovor s Bohom. V modlitbe Boha chválim, ďakujem mu, prosím ho a odprosujem za hriechy, ktoré som spáchal.

1. Aké sú hriechy proti 1. Božiemu prikázaniu?

proti viere: odmietanie existencie osobného Boha a viera v nejakú neosobnú silu, ktorá riadi svet, odmietnutie podriadiť sa pápežovi alebo odmietnutie Cirkvi, neplnenie si náboženských povinností.

proti nádeji: zúfalstvo, že mi Boh neodpustí a nepomôže, opovážlivé spoliehanie sa na Božie milosrdenstvo, spoliehanie sa len na vlastné sily.

proti láske: ľahostajnosť voči Bohu, nenávisť voči Bohu, zanedbávanie modlitby, keď na prvé miesto v živote dávam stvorené veci a nie Boha.

Poverčivosť, modloslužba, pokúšanie Boha, svätokrádež, veštenie, čarovanie, špiritizmus, satanizmus.

1. Kto pácha svätokrádež?

Ten: a) kto zneucťuje Bohu zasvätené miesta, veci alebo osoby

            b) kto niektorú sviatosť prijíma nehodne.

1. Čo nám prikazuje P. Boh v 2. B. prikázaní?

Aby sme Božie meno, meno Ježiš, meno Panny Márie a iných svätých hovorili len s úctou a bázňou, a aby sme nehrešili.

1. Aké sú hriechy proti 2. Božiemu prikázaniu?

Neúctivé vyslovovanie Božieho mena, mena Ježiša Krista, Panny Márie a svätých, potupná reč o Bohu, zlorečenie, preklínanie, porušenie sľubu, krivá prísaha.

1. Čo nám prikazuje P. Boh v 3. B. prikázaní?

Aby sme zasvätili nedeľu a prikázané sviatky.

1. Ako zasvätíme sviatočné dni?

Zasvätíme: 1. účasťou na celej sv. omši

                      2. zdržaním sa namáhavej a nepotrebnej práce

                       3. oddychom a venovaním sa rodine a blížnym.

1. Aké sú hriechy proti 3. Božiemu prikázaniu?

Neúčasť na nedeľnej svätej omši alebo v prikázaný sviatok, znesväcovanie nedele nedovolenými prácami. Patrí sem aj nakupovanie v nedeľu.

1. Čo nám prikazuje P. Boh vo 4. B. prikázaní?

Nám prikazuje milovať, poslúchať, ctiť a modliť sa za svojich rodičov a svojich predstavených. Starať sa a vážiť si deti a podriadených.

1. O akých povinnostiach hovorí 4. B. prikázanie?

1 / **Povinnosť detí**: poslúchať rodičov, pomáhať im, mať ich v úcte, modliť sa za nich tieto povinnosti sa vzťahujú aj na učiteľov, vychovávateľov a starších ľudí.

2/ **Povinnosti rodičov**: vychovávať svoje deti k dodržiavaniu Božieho zákona, majú dávať deťom dobrý príklad. Rodičia si majú príkladne plniť svoje krstné poslanie, ktoré sľúbili pri krste, že budú deti vychovávať v kresťanskej viere.

**3/ Povinnosti predstavených a podriadených:** Okrem spomínanej oblasti, rodina a rodinné vzťahy sa 4. Božie prikázanie dotýka aj vzťahu k ľudskej autorite a o povinnostiach autority voči zvereným. Máme na mysli:  **kňazov, učiteľov, politikov, zamestnávateľov, atď.**

1. Aké sú hriechy proti 4. Božiemu prikázaniu?

Deti sa prehrešujú proti štvrtému Božiemu prikázaniu, keď sa neúctivo správajú voči svojim rodičom, neposlúchajú ich a nemodlia sa za nich

1. Čo nás učí 5. B. prikázanie?

Ľudský život je od okamihu počatia až do prirodzenej smrti posvätný a je to Boží dar. Zapríčiniť smrť ľudskej bytosti je skutok proti dôstojnosti človeka a svätosti Stvoriteľa. „Nezabiješ“ zakazuje zničiť život alebo poškodiť zdravie sebe, či inému človeku.

1. Aké sú hriechy proti 5. Božiemu prikázaniu?

Ľahké škodenie si na zdraví: nedopriať si potrebný spánok, nedodržiavanie rád lekára, hrubé porušovanie dopravných a bezpečnostných predpisov.

Opitosť: úplná – zbavuje človeka rozumu, neúplná – hoci nezbavuje celkom užívania rozumu stáva sa ťažkým hriechom pre okolnosti: pohoršenie (otec deťom, nadriadený podriadeným), ochudobňovanie rodiny, ohrozenie života (na pracovisku, za volantom).

Sterilizácia: je to úmyselné poškodenie alebo odstránenie telesných orgánov, ktoré slúžia na odovzdávanie života. Spôsobuje neplodnosť.

Fyzické zmrzačenie: bitka.

Ničenie života: vražda a samovražda, interrupcia: ničenie nenarodeného života.

Eutanázia: usmrtenie človeka, aby bol zbavený utrpenia. Nemožno urobiť nič, čo by priamo skracovalo život chorého človeka. Možno však vynechať poskytnutie pomoci, ktorou by sa predlžoval život v utrpení.

Trápenie zvierat: hriechom je bezdôvodne trápiť zvieratá a spôsobovať im bolestnú smrť.

Antikoncepcia.

1. Prečo Cirkev postihuje tých, ktorí sa podieľajú na vykonaní interrupcie trestom exkomunikácie a na koho sa trest vzťahuje?

Vážnosť tohto hriechu znásobuje to, že je vykonávaný na nevinných a bezbranných deťoch. Preto Cirkev za tento hriech postihuje svojich členov trestom exkomunikácie t. j. vylúčením z Cirkvi. Trest sa vzťahuje na dotyčnú matku, na tých, ktorí jej interrupciu poradia alebo ju donútia (otec dieťaťa, rodina) i na tých, ktorí ju vykonávajú.

1. Čo je eutanázia?

Je usmrtenie telesne alebo mentálne postihnutých, chorých, starých, trpiacich alebo umierajúcich ľudí. Je morálne neprijateľná, je to vražda.

1. K čomu nás zaväzuje 6. B. prikázanie?

Zaväzuje nás k čistote, ktorá chráni dôstojnosť človeka, robí ho vnútorne slobodným a učí ho pravej láske. Učí ako budovať čisté vzťahy.

1. K čomu nás zaväzuje 9. B. prikázanie?

Chrániť sa pred nezriadenou telesnou túžbou a žiadostivosťou a strážiť si čistotu srdca.

1. Čo nám pomáha chrániť sa nezriadenej žiadostivosti?

Modlitba, sebaovládanie, čistý úmysel a pohľad, dobroprajnosť, pokora a odovzdanosť do rúk Božej prozreteľnosti.

1. Ktoré sú previnenia proti čistote?

Sú to nečisté myšlienky a túžby, nečisté a dvojzmyselné reči, vtipy, pozeranie obrázkov, filmov a čítanie príbehov so sexuálnou tematikou, onánia, smilstvo, homosexualita, antikoncepcia, chlipnosť, pornografia, prostitúcia, znásilnenie.

1. Ktoré sú hriechy proti sviatosti manželstva?

Cudzoložstvo, rozvod, mnohoženstvo a voľný zväzok (stále spolužitie muža a ženy v spoločnej domácnosti bez uzavretia sviatosti manželstva) .

1. Čo je to čistota?

Čistota je čnosť, ktorá za pomoci rozumu ovláda telesnú žiadostivosť.

1. K čomu nás zaväzuje 7. B. prikázanie?

„Nepokradneš“ ... mať rešpekt k cudziemu majetku. Zakazuje nám kradnúť, privlastniť alebo poškodiť majetok blížneho. Pokánie nás zaväzuje nielen sa vyspovedať z takého hriechu, ale aj napraviť škodu, či vrátiť, čo mi nepatrí.

1. K čomu nás zaväzuje  10. B. prikázanie?

Chrániť sa pred závisťou a nezriadenou žiadostivosťou pochádzajúcou z nemiernej túžby po bohatstve a moci.

1. Aké sú hriechy proti 7. a 10. Božiemu prikázaniu?

Krivda, krádež, lúpež, poškodzovanie majetku, podvod, vykorisťovanie, úžerníctvo, nevrátenie nájdenej veci, lakomstvo, závisť, klamstvo, nevyplatenie spravodlivej mzdy (do neba volajúci hriech), znečisťovanie prírody, keď používame falošné váhy a miery a akoukoľvek spoluprácou na odcudzení, či neprávosti.

1. Aký je rozdiel medzi krádežou a lúpežou?

Krádež je neoprávnené prisvojenie si cudzieho vlastníctva bez vedomia majiteľa. Krádež sa stáva lúpežou pri použití násilia.

1. K čomu nás zaväzuje 8. B. prikázanie?

Hovoriť vždy pravdu, neohovárať a neosočovať, ale rešpektovať dobré meno a česť blížneho.

1. Aké sú hriechy proti 8. Božiemu prikázaniu?

Klamstvo, ohováranie, osočovanie, prezradenie tajomstva a porušenie listového tajomstva (aj elektronická forma).

1. Čo je ohováranie?

Je odhaľovanie chýb a previnení blížneho osobám, ktoré o nich nevedia, bez objektívneho dôvodu a mimo jeho prítomnosti.

1. Čo je osočovanie?

Je rozširovanie nepravdivých chýb o blížnom (vymýšľanie chýb) či zveličovanie pravdivých chýb.

1. Čo je povinný urobiť ten, kto ťažko poškodil dobré meno iného?

Je povinný okrem vyspovedanie sa: a) odprosiť ho

                                                               b) nepravdu odvolať

                                                               c) zavinenú škodu napraviť

1. Aké prikázania má kresťan – katolík zachovávať okrem Desatora?

Má zachovávať aj cirkevné prikázania.

1. Čo je čnosť?

Čnosť je trvalý návyk konať dobro.

1. Ako delíme čnosti a vymenuj základné?

Čnosti delíme na božské a kardinálne. Božské sú viera, nádej a láska. Kardinálne čnosti sú rozvážnosť, spravodlivosť, statočnosť a miernosť.

1. Aké je ovocie Ducha Svätého?

Ovocie Ducha je láska, radosť, pokoj, zhovievavosť, láskavosť dobrota, vernosť, miernosť, zdržanlivosť.